[{"text_idx": "#000001", "text": "Politics and PolicyPeople and PlacesCultureVoices"}, {"text_idx": "#000023", "text": "Ym myd y ddrama, er enghraifft, fe ddefnyddiodd ein hawduron a\u2019n cynhyrchwyr annibynnol y rhyddid i herio\u2019r gynulleidfa. Roedd yna regi, golygfeydd rhywiol, defnydd o\u2019r Saesneg ac arbrofi technegol i greu a chyfrannu at drafodaeth gyhoeddus am natur ein cymdeithas a lle Cymru yn y byd. Yn aml, cafodd hyn ei werthfawrogi y tu allan i\u2019r sefydliad Cymraeg lawer mwy nac o\u2019i fewn ac yr oedd dod i\u2019r steddfod bob blwyddyn yn brofiad anghysurus pan fyddai llawer o bobl y pethe yn cael y cyfle i sefyll ar ben eu tomen a chlochdar yn uchel am werthoedd cenedl. Roedd hynny lai na deng mlynedd ar hugain o\u0302l ac mae rhywun yn ymwybodol fod y math yna o drafodaeth wedi mynd ar goll. So\u0302n am strwythurau ydan ni bellach ac nid am natur ein creadigrwydd a\u2019n cenedligrwydd. Mae yna ddifaterwch peryglus wedi cymryd drosodd a\u2019r tabw\u0302 mawr ydy wynebu\u2019r gwirionedd fod yr hyn a gre\u0308wyd gan y Tori\u0308aid yn yr wythdegau a\u2019r nawdegau mewn Deddf Iaith a Deddf Addysg wedi ymestyn potensial ein hiaith y tu hwnt i\u2019n gwerthoedd traddodiadol cul."}, {"text_idx": "#000035", "text": "Rhaid i ni ddeall effaith y chwyldro ar ein cymdeithas dros yr hanner canrif diwethaf."}, {"text_idx": "#000036", "text": "Ar ddechrau\u2019r haf, dangoswyd cyfres fer o ffilmiau gan Adam Curtis ar BBC2, \u201cAll watched over by machines of loving Grace\u201d. Roedd yn ymchwilio\u2019r syniad inni gael ein cytrefu gan y peiriannau rydym ni wedi eu creu. Er nad ydym yn sylweddoli hynny, rydym yn gweld popeth yn y byd erbyn hyn trwy lygaid y cyfrifiadur. Mae llawer yn credu fod y drefn naturiol fel peiriant statig a bod pobl yn ymddwyn fel olwynion yn y peiriant hwnnw. Mewn oes sydd wedi ei dadrithio gan wleidyddiaeth, datblygodd y cysyniad mai cymdeithas iwtopaidd yw honno lle nad yw grym canolog neu hierarchaidd yn rheoli\u2019r byd ond fod cymdeithas heb arweinwyr na gwladwriaethau ac mae Facebook a Twitter, yn awgrymu fod hyn yn bosibl."}, {"text_idx": "#000066", "text": "Mae\u2019n debygol mai yn maes rhwydweithiau cymdeithasol y bydd y newid mawr. Mae Google, sydd hefyd ag arian mawr wrth gefn, wedi lansio fersiwn beta o Google+, sy\u2019n mynd yn syth i\u2019r maes y mae Facebook wedi ei reoli ers chwe mlynedd. Ond mae gwasanaeth rhannu fideo Google, Hangout, wedi derbyn canmoliaeth fawr gan ei fod yn caniata\u0301u i ddeg o bobl gysylltu gyda\u2019i gilydd yr un pryd. Mae hyn yn her i Facebook, gyda\u2019i saith gant a hanner o filiynau o ddefnyddwyr, gan eu bod newydd brynu Skype. Ar hyn o bryd dim ond dau fydd yn gallu cysylltu ar fideo gyda\u2019i gilydd yn fyw ar yr un pryd ar Facebook. Ond yn ystod y misoedd nesaf mi fydd hynny\u2019n cynyddu. Mae unrhyw un sydd wedi defnyddio Skype i sgwrsio am ddim gyda\u2019r teulu ymhell i ffwrdd yn deall sut mae hynny\u2019n newid bywydau pobl a nawr, fe allwch ei wneud ar y teledu!"}]